《家君》
清代·钱梓林

此地称繁剧，从来报最难。冲途兼水陆，终日费眠餐。

但恐惭名宦，何心博美官。嘉言殊可绎，民活一分宽。

作者简介：钱梓林（1776—1814），字季良，号敬庵，兆鹏四子，梅林弟。幼随父官博陵，读书颖慧。为文雄浑雅健，善概括史事。嘉庆十五年举于乡，十九年赴礼部试，既出闱，以病卒于家。以文行著于乡。及卒，私谥文悫先生。